### Beslutningstema

Godkendelse af rammeaftale 2025-2026 for det specialiserede socialområde og specialundervisningsområdet i [adresse].

### Historik

Kommunerne bærer ansvaret for koordineringen af det specialiserede socialområde og specialundervisningsområdet. I forbindelse med dette arbejde udarbejdes der en Rammeaftale hvert andet år, der skal godkendes af kommunalbestyrelserne og Regionsrådet. Rammeaftalen er kommunernes og regionens redskab til på tværs at styre den faglige udvikling, kapacitet og økonomi på det specialiserede social- og specialundervisningsområde.

Rammeaftalen består af en udviklingsdel og en styringsdel. Rammeaftalen er en toårig aftale.

Den lovgivningsmæssige ramme er beskrevet i bekendtgørelse af 4. april 2024 om rammeaftaler m.v. på det sociale område og på det almene ældreboligområde.

### Sagsfremstilling

Indholdet i Rammeaftale 2025-2026

Der har været en politisk proces i de syddanske kommuner og i Region Syddanmark, med henblik på input til indsatsområder til Rammeaftalen 2025-2026. Der er modtaget mange relevante input fra de politiske udvalg, Handicapråd og Udsatteråd i [adresse].

Rammeaftalen vil for 2025-2026 indeholde følgende 5 overordnede indsatsområder:

* Borgeroplevet kvalitet
* Kvalificerede medarbejdere og faglig ledelse
* Botilbudskapacitet og økonomisk styring
* Fælles implementering af nationale tiltag
* Tværsektorielt samarbejde – specielt med fokus på psykiatrien

Nyt i styringsdelen af Rammeaftale 2025-2026

[adresse] sætter rammerne for styring af økonomi- og kapacitetsudviklingen på de omfattede tilbud. Formålet med styringsdelen af Rammeaftalen er, at sikre klare spilleregler for samarbejdet mellem køber og sælger.

* Alle kommunale og regionale tilbud der sælger pladser til kommuner, er omfattet af aftalen
* Principperne i KL standardkontrakterne ligger til grund for aftaler om køb og salg af pladser
* Rammeaftalens styringsprincipper er i overensstemmelse med Barnets Lov
* De økonomiske rammer ved lukning af tilbud er præciseret og er i overensstemmelse med finansieringsbekendtgørelsen.

Proces

KKR [adresse] godkendte den 3. september 2024 Rammeaftale 2025-2026 og sender den til endelig godkendelse i de syddanske kommuner og Region Syddanmark.

Rammeaftalen skal være indgået senest den 1. december 2024. Kommunerne og Region Syddanmark bedes senest den 1. december 2024 melde tilbage til Fælleskommunalt Socialsekretariat og offentliggøre aftalen på egne hjemmesider.

Bilag til rammeaftalen som udgør styringsdelen af rammeaftalen er vedlagt som bilag.

Sagen behandles samtidigt i Socialudvalget og Børn- og Skoleudvalget.

### Indstilling Direktøren for Børn, Unge og Social indstiller,

|  |  |
| --- | --- |
| at | rammeaftale 2025-2026 godkendes, |
| at | indstillingen videresendes til Økonomiudvalget og Kommunalbestyrelsen, og |
| at | sagen efterfølgende sendes til orientering i Handicaprådet. |

Beslutning fra Børn- og Skoleudvalget, 5. november 2024, pkt. 7:

Indstillingen anbefales.

Beslutning fra Socialudvalget, 5. november 2024, pkt. 8:

Indstillingen anbefales.

Beslutning fra Økonomiudvalget, 21. november 2024, pkt. 11:

Indstillingen anbefales.

### Beslutning

Indstillingen godkendt.